Dexter, Kansas

Dexter ialah sebuah bandar di Daerah Cowley, Kansas, Amerika Syarikat. Populasi bandar ini adalah 278 setakat banci Amerika Syarikat 2010.

Sejarah 
Pada awal abad ke-20, Dexter menjadi tumpuan kajian yang akan membuktikan kewujudan gas helium yang tersedia dan terhasil secara semula jadi. Pada bulan Mei 1903, telaga gas asli yang baru digali didapati mengandungi gas yang tidak boleh dibakar. Para pengkaji di Universiti Kansas mendapati bahawa "gas Dexter" ini mempunyai hanya 15 peratus metana dan 72 peratus nitrogen yang menjadikan gas ini tidak boleh terbakar. Tambahan lagi mereka menemui helium dalam "sisa lengai" gas itu dan, selepas mengembangkan kajian mereka hingga ke telaga-telaga lain di serata Kansas, Missouri dan Oklahoma, mereka menerbitkan satu kertas kerja pada 1907 yang mengatakan helium boleh diekstrak daripada gas asli. Helium tidak mempunyai sebarang kegunaan praktikal pada masa itu, tetapi menjelang 1917 kerajaan persekutuan telah menaja kajian lanjut berkenaan kemungkinan menggunakan gas helium di dalam kapal-kapal udara.

Geografi 
Dexter terletak di koordinat  (37.179373, -96715987). Berdasarkan Biro Bancian Amerika Syarikat, bandar ini mempunyai keluasan 0.75 km2, keseluruhannya daratan.

Rujukan 

Bandar di Kansas
Tempat berpenduduk di daerah Cowley, Kansas